पाएं अपने शहर की ताज़ा ख़बरें और फ्री ई-पेपरडाउनलोड करें
मई के शुरूआत से माैसम ने गर्मी से थाेड़ी राहत दी है। मंगलवार काे हवाओं का रूख बदलने से पांच मिनट के लिए शहर में विभिन्न जगहों पर बूंदाबांदी हुई। इस बीच 14 किलोमीटर प्रतिघंटा की रफ्तार से हवाएं चली। माैसम विभाग के अनुसार आठ मई तक बीच-बीच में बादल छाने और बूंदाबांदी के आसार बन रहे हैं। इससे दिन के तापमान में गिरावट आ सकती है।
बता दें कि राजस्थान पर बने साइक्लोनिक सर्कुलेशन के कारण माैसम में उतार-चढ़ाव आ रहे हैं। मंगलवार काे आंशिक रूप से बादल छाए रहे। इस कारण धूप अपना असर ज्यादा नहीं दिखा सकी। मंगलवार को अधिकतम तापमान 40.0 डिग्री और न्यूनतम तापमान 24.3 डिग्री सेल्सियस दर्ज किया गया। गत वर्ष 4 मई को अधिकतम तापमान 36.0 डिग्री और न्यूनतम तापमान 20.0 डिग्री सेल्सियस रिकाॅर्ड किया गया था।
गिर सकता है अधिकतम पारा
आठ मई तक माैसम परिवर्तनशील रहेगा। इस दाैरान उत्तरी हवाएं चल सकती हैं। इससे दिन के तापमान में गिरावट आ सकती है। वहीं रात का तापमान फिलहाल स्थिर रह सकता है।'' - डॉ. एमएल खीचड़, कृषि मौसम विभाग अध्यक्ष, चौ. चरण सिंह हरियाणा कृषि विश्वविद्यालय, हिसार
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva zho_Hant eng_Latn